**ПРЕДЛОГ ИГРЕ ЗА ТЕСТИРАЊЕ ПРЕДЗНАЊА УЧЕНИКА**

(ПИТАЊА И ЗАДАЦИ СЕ ПОСТАВЉАЈУ УСМЕНО, А ЧАС ЈЕ МОГУЋЕ РЕАЛИЗОВАТИ У КОРЕЛАЦИЈИ СА НАСТАВОМ ФИЗИЧКОГ ВАСПИТАЊА)

СРЕДСТВА: сто, 3 лутке различитих величина, кутија, бојице (5 једнаких ширина и дужина; 5 једнаких ширина, а различитих дужине и 5 различитих ширина а једнаких дужина), геометријски облици (по 3 од сваке величине, облика и боје).

○○○ □ □□  ○○○ □ □□  ○○○ □ □□ 

ЗАДАЦИ:

1. Највећу лутку стави испод стола.

2. Мању (од 2 преостале лутке), стави на сто.

3. Испред лутке стави најмањи црвени круг.

4. Испред црвеног круга, стави највећи плави квадрат.

5. Између те 2 геометријске фигуре стави мањи плави квадрат (од 2 преостала).

6. Иза лутке стави жуту и љубичасту бојицу једнаке ширине и дужине.

7. Лево од лутке стави сва 3 правоугаоника зелене боје.

8. Десно од лутке стави сва 3 круга зелене боје.

9. Колико кругова си ставио/ла на сто? Колико квадрата, а колико правоугаоника?

10. Све геометријске фигуре стави у жуту кутију.

11. Оловке стави ван кутије.

12. Колико скупова постоји? (2 − скуп оловака и скуп геометријских фигура)

13. Стани поред нижег ученика и реци шта видиш горе?

14. Стани поред вишег ученика и реци шта видиш доле?

15. Нацртај (на табли или у свесци) пужа који се креће уз дрво и бубамару која иде низ дрво.